**Філіп Мексес** (фр.: Philippe Mexes; нар. 30 сакавіка 1982, Тулуза) — былы французскі футбаліст, абаронца. Ігрок нацыянальнай зборнай Францыі (2002—2012).

Клубная кар’ера
---------------

Філіп Мексес пачынаў гуляць у футбол у клубе «Тулуза», а ў шаснаццацігадовым узросце апынуўся ў моладзевай камандзе «Асера». У асноўным складзе клуба дэбютаваў 10 лістапада 1999 года ў матчы з «Труа». У «Асеры» раскрыўся талент маладога абаронцы, ён стаў запрашацца ў зборныя Францыі розных узростаў.

### «Рома»

У 2004 годзе перайшоў у італьянскую «Рому», дзе стаў адным з асноўных абаронцаў. Пасля першага сезону ў аснове клуба з сталіцы Італіі, Мексес апынуўся ў запасе ў пачатку сезону 2005/2006, саступіўшы месца ў асноўным складзе ганцу Самуэлю Куфуру. Аднак пасля ад’езду Куфура на Кубак афрыканскіх нацый Мексес хутка вярнуў сабе месца ў складзе і стаў адным з ключавых гульцоў каманды.

### «Мілан»

У маі 2011 года на правах свабоднага агента перайшоў у «Мілан». У сезоне 2011/2012 зрэдку з’яўляўся на полі, саступаючы месца ў аснове дуэту Алесандра Несты і Тыягу Сілвы. На наступны сезон абодва абаронцы пакінулі «Мілан», што дазволіла Мексесу замацавацца ў асноўным складзе. 21 лістапада 2012 года ў матчы Лігі чэмпіёнаў супраць бельгійскага «Андэрлехта» адзначыўся голам праз сябе з 20 метраў, які быў прызнаны адным з найпрыгажэйшых у сезоне. 20 мая 2013 года забіў свой першы гол за «Мілан» у Серыі A, які дазволіў «расанеры» заняць трэцяе месца ў лізе і кваліфікавацца ў Лігу чэмпіёнаў.

Улетку 2015 года, па заканчэнні кантракта, клуб меў намер яго не падаўжаць. У выніку, Мексесу прыйшлося пагадзіцца на больш чым двухразовае памяншэнне зарплаты, каб застацца ў «Мілане». У маі 2016 года было абвешчана аб зыходзе абаронцы з клуба.

У лістападзе 2017 года, ужо больш за год знаходзячыся без клуба, афіцыйна абвясціў аб завяршэнні кар’еры.

Міжнародная кар’ера
-------------------

Падчас гульні ў «Асеры» Мексеса запрашалі спачатку ў юнацкія зборныя Францыі (да 18 і 21 года), а ў жніўні 2002 года — у нацыянальную. Да 2006 года за зборную Мексес згуляў усяго ў 6 матчах і стаў пераможцам Кубка Канфедэрацый 2003 года. З 2007 года стаў часцей трапляць у каманду, у 2012 годзе ў складзе зборнай Францыі прымаў удзел у чэмпіянаце Еўропы.

Зноскі
------

1. ↑  Philippe Mexès // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  PHILIPPE MEXES // Argentine Soccer Database<a href='https://wikidata.org/wiki/Track:Q19368470'></a>
3. ↑  Мексес согласился на понижение зарплаты более чем в 2 раза

Спасылкі
--------

* 

* Профіль на сайце *transfermarkt.com* (англ.)

* Статыстыка на сайце *National Football Teams* (англ.)

* Профіль на сайце *soccerway.com* (руск.)

* Статыстыка на сайце *UEFA.com* (руск.)

* Статыстыка на сайце *FIFA* (англ.)

* Статыстыка на сайце *soccerbase.com* (англ.)

| ⛭Зборная Францыі — Чэмпіянат Еўропы 2012 |
| --- |
| Сцяг Францыі | 
* 1 Льярыс (б)
* 2 Дэбюшы
* 3 Эўра
* 4 Рамі
* 5 Мексес
* 6 Кабай
* 7 Рыберы
* 8 Вальбуэна
* 9 Жыру
* 10 Бензема
* 11 Насры
* 12 Мацюідзі
* 13 Рэвеер
* 14 Менез
* 15 Малуда
* 16 Манданда (б)
* 17 М'Віла
* 18 Дыяра
* 19 Мартэн
* 20 Бен Арфа
* 21 Касельні
* 22 Клішы
* 23 Карасо (б)
* трэнер: Ларан Блан

 |